Jasenie (Ostrôžky)

Jasenie, alebo  Jasenia či Jaseňový vrch () je vrch v pohorí Ostrôžky. Leží nad obcou Budiná, približne  severozápadne od Lučenca.

Poloha 
Masív sa nachádza v centrálnej časti pohoria. Leží v Banskobystrickom kraji, v okrese Lučenec a v katastrálnom území obce Budiná. Juhovýchodným smerom sa nachádza obec Budiná, severozápadne jej časť Budinské lazy.

Opis 
Jasenie, niekde pod názvom Jasenia alebo Jaseňový vrch, je súčasťou hrebeňa, ktorý vedie od Budinských lazov z oblasti Baranieho vrchu () juhovýchodným smerom na Sedem chotárov (). Severným smerom dominuje vrch Javor () a Činčorov vŕšok (), východným leží Uhliarsko (), južným Bralce () a Stanová () a západným Fekiačov vrch (), Budinská skala () a Ostrôžka (). Masív patrí do povodia rieky Ipeľ, kde vodu odvádza zo severných a východných častí Budinský potok a z juhozápadných Tuhársky potok. Na vrchol vedie značený chodník z Budinej.

Výhľady 
Vyššou vegetáciou neporastený vrchol umožňuje kruhový rozhľad. Pri vhodných podmienkach je možno vidieť okolité vrchy Ostrôžok, no tiež Javorie, Kremnické vrchy, Veľkú Fatru, Nízke a Vysoké Tatry, Poľanu a Veporské vrchy, južným smerom viaceré pohoria v Maďarsku, vrátane najvyššieho vrchu krajiny, Kékes ().. 
Z vrcholu Jasenia je teda možné vidieť všetky tri pohoria  štátneho znaku Slovenskej republiky

Prístup 
 po  žlto značenej trase (krátkou odbočkou):
 od juhu z Divína cez Budinú
 od severozápadu z rázc. Budinské lazy
 po  zelenej značke cez rázc. Budinské lazy: 
 od severu od Chaty pod Javorom 
 od juhu z Tuhára cez rázc. Budinská skala
 po  modrej značke okolo Chaty pod Javorom:
 od severu z Podkriváňa 
 od juhovýchodu z Divína

Galéria

Referencie

Pozri aj 
 Ostrôžky
 Zoznam vrcholov v Ostrôžkach

Externé odkazy 
 Poloha na turistickej mape

Vrchy v Ostrôžkach
Vrchy pod 1000 metrov na Slovensku
Vrchy v okrese Lučenec
Budiná